Detroit, Michigan

**Detroit** je najveći grad u američkoj saveznoj državi Michigan, a ujedno je i sjedište okruga Wayne.

Detroit je danas najpoznatiji kao središte automobilske industrije. U siječnju svake godine održava se North American International Auto Show, najveći salon automobila na sjevernoameričkom kontinentu. Osim u svijetu automobila, grad ima važnu ulogu i u svijetu glazbe, a upravo zbog te dvije stvari ima nadimke *Motor City* i *Motown*.

## Historija
Detroit je 1701. godine osnovao francuski istraživač, časnik i trgovac krznom Antoine de la Mothe Cadillac. Naselje je nazvao Fort Ponchartrain du Détroit prema ministru pomorstva grofu Ponchartrainu i riječnom prolazu između jezera Erie i St. Clair (franc. détroit = klanac, tjesnac). Iz Francuske je došlo mnogo doseljenika, tako da je 1765. Detroit bio najveći francuski grad u prostoru između Montreala i New Orleansa. Bio je centar trgovine krznom. 1760. su ga osvojili Britanci u britanskom ratu protiv Francuza i Indijanaca. Britanci su u bitki kod Detroita pobijedili Ottawa Indijance koje je vodio poznati poglavica Pontiac.

1796. je Detroit pripao Sjedinjenim Američkim Državama. 1805. je grad pogodio katastrofalan požar. Od 1805. do 1847. je bio glavni grad savezne države Michigan. 1812. su Britanci iz Kanade zauzeli Detroit, ali je 1813. vraćen SAD-u. U Građanskom ratu je Detroit bio značajna baza Unije, te je dao brojne vojnike. Do 1900. se grad izgrađuje i nastaju brojne nove palače, tako da je nazvan „Pariz Zapada”.

1896. je Henry Ford napravio svoj prvi automobil, a 1904. je osnovao poduzeće Ford Motor Company. Tokom 20. stoljeća se Detroit profilira kao najznačajniji američki centar automobilske industrije.

## Geografija
Detroit je smješten na sjeveru SAD-a, uz granicu s Kanadom. Nalazi se na rijeci Detroit (engl. Detroit River) nasuprot kanadskog grada Windsora. Detroit River je rijeka koja povezuje jezero Erie s jezerom St. Clair i dalje jezerom Huron i čini važan plovni put preko Velikih jezera. Rijeka je zaštićena kao poseban prirodni rezervat sa mnogo vrsta vodenih ptica i sisavaca. U blizini grada se nalazi riječni otok Belle Isle.

Klima je umjereno-kontinentska. Zime su hladne i snježne, a ljeta vruća i vlažna.

## Stanovništvo
Detroit je trenutačno 11. najnaseljeniji grad u SAD-u, a njegovo metropolitansko područje ("područje utjecaja") broji 4.467.592 stanovnika. Grad je bio najnaseljeniji tijekom pedesetih godina 20. stoljeća, kada je prema popisu stanovništva iz 1950. brojao 1.849.568 stanovnika. No, broj stanovnika se kroz godine upola smanjio te je grad prema popisu iz 2000. imao 951.270 stanovnika, a 2006. 918.849 stanovnika.

## Znamenitosti
GM Rennaissance centre i Cobo Centre su poznati trgovački i poslovni centri. Poznati muzeji su Detroitski likovni institut, Detroitski povijesni muzej i Muzej Charlesa H. Wrighta, a najpoznatiji parkovi su Belle Isle Park (na riječnom otoku) i Campus Martius. Najpoznatije sveučilište je Wayne State. Zanimljiv je trg je Hart Plaza. Poznat je Greektown, tradicionalni centar Grka u Detroitu.

## Gospodarstvo
Detroit je središte automobilske industrije i jedan od gospodarski najrazvijenijih gradova SAD-a. Poznate tvrtke Chrysler, General Motors, Ford, Detroit Pistons i Detroit Red Wings imaju sjedište ovdje. Mnogi pravni i odvjetnički uredi imaju sjedište ovdje. U gradu je nezaposlenost vrlo slaba, a većina ljudi radi u centru grada.

## Sport
* Detroit Tigers (baseball, četiri naslova MLB i sedam puta doprvak)
* Detroit Lions (američki fudbal, četiri naslova NFL)
* Detroit Red Wings (hokej na ledu, jedanaest Stanley kupova)
* Detroit Pistons (košarka, tri naslova NBA i dvaput doprvak)
* Detroit Express (fudbal)
* Detroit City FC (fudbal)

## Značajne osobe

* Aaliyah, pjevačica;
* Al Kaline, igrač baseballa;
* Albert Kahn, arhitekt;
* Alexi Lalas, fudbaler;
* Alice Cooper, rock glazbenik;
* Barbara Gilders, ronilac;
* Carol Wald, slikar;
* Charles Keller, vojno lice;
* Charles Lindbergh, avijatičar;
* Chris Webber, košarkaš;
* Cobi Jones, fudbaler;
* Coleman Young, političar;
* Corrado Parducci, vajar;
* D12, hip hop kolektiv;
* Derrick May, DJ;
* Dinah Washington, pjevačica;
* Elijah Muhammad, politički aktivist;
* Eminem, hip-hop glazbenik;
* Francis Ford Coppola, filmski redatelj, scenarist i producent;
* Frank Murphy, političar;
* George Doundoulakis, izumitelj i poduzetnik;
* Harry Newman, igrač američkog fudbala;
* Henry Ford, poduzetnik, industrijalac;
* Horace Elgin Dodge, poduzetnik;
* Iggy Pop, punk muzičar;
* Ivana Miličević, glumica;
* J. K. Simmons, glumac;
* Jalen Rose, košarkaš;
* James O'Barr, crtač stripova;
* Jeff Mills, DJ;
* Jerry Bruckheimer, filmski i televizijski producent;
* John Francis Dodge, poduzetnik;
* John Sinclair, pjesnik;
* Juan Atkins, DJ;
* Julius Theodore Melchers, vajar;
* Kevin Saunderson, DJ;
* Kid Rock, rock muzičar;
* Lene Lovich, pjevačica;
* Madonna, pjevačica;
* Marshall Fredericks, vajar;
* MC5, rock grupa;
* Mike Ilitch, poduzetnik;
* Mike Kelley, umjetnik;
* Minoru Yamasaki, arhitekt;
* Mitt Romney, političar;
* Niagara, pjevačica;
* Octavia Williams Bates, sufražetka;
* Philip Levine, pjesnik;
* Roger Corman, režiser i glumac;
* Rosa Parks, aktivistkinja;
* Roy D. Chapin, poduzetnik;
* Sam Raimi, režiser;
* Sonny Bono, producent, muzičar, političar;
* Stevie Wonder, glazbenik;
* Taro Yamasaki, fotograf;
* The Temptations, R&B sastav;
* The White Stripes, rock sastav;
* Thomas Ligotti, pisac;
* Tom Selleck, glumac;
* Tomo Miličević, muzičar;
* Viola Liuzzo, aktivistkinja;
* Wallace Fard Muhammad, politički aktivist;
* William Webb Ferguson, političar;
* Xzibit, reper;

## Gradovi prijatelji
*  Torino, Italija
*  Dubai, Ujedinjeni Arapski Emirati
*  Kitwe, Zambija
*  Minsk, Bjelorusija
*  Nassau, Bahami
*  Toyota, Japan
*  Basra, Irak
*  Chongqing, Kina

## Reference

## Literatura

* 
* 
* 
* 
* 
* 

## Vanjske veze

* Službene stranice grada 
* Službene turističke stranice grada